kardosdrur/scandi-wiki huggingface dataset:
Commodore VIC-20

VIC-20 var en hjemmecomputer fremstillet af Commodore Business Machines med 5 kilobyte ram og en MOS Technology 6502-CPU, hvis fysiske udseende svarede til de senere Commodore 64- og C16-computere. VIC-20'en blev frigivet i juni 1980, 2¾ år efter Commodores første personlige computer, PET.

Spil og programmer 
Der er udkommet op imod 1000 spil og programmer til VIC-20, som blev udgivet på kassettebånd, floppydisk og cartridge. Desuden blev der i computerblade udgivet mange spil og programmer, som blev trykt i bladene, hvorefter brugerne tastede dem ind på deres computere. De indtastede spil og programmer kunne herefter gemmes på kassettebånd eller floppydisk.

Lagring 
Den mest benyttede eksterne lagringsmetode var Commodores egen Datasette 1530. Datasetten var billig i anskaffelse og benyttede almindelige kassettebånd. Datasetten var stabil, men meget langsom. Skulle man finde et bestemt sted på båndet, var det nødvendigt at noteret båndtællerens placering, for at kunne spole sig frem til rette position.

Commodore 1540 var et diskettedrev udviklet til VIC-20, men pga. 1540-drevet ikke var kompatibelt med Commodore 64, blev 1540 diskettedrevet hurtigt afløst af 1541 drevet.

Commodore 1541 var det mest benyttede diskettedrev til VIC-20. Drevet var beregnet til brug af 5¼" enkeltsidede floppydisketter, med en kapacitet på 170 kilobyte. 1541-drevet var dyrt og kostede mere end selve VIC-20'en. Desuden var drevet langsomt, især på grund af den serielle dataoverførsel. Dog kunne 1541-drevet via en basic kommando sættes til at virke som et 1540 drev, og derved opnå en lidt hurtigere dataoverførsel.

Nutidig hardware 
De seneste år er der kommet en del tilbehør til Vic-20 baseret nutidig teknologi. Her iblandt kan nævnes Final Expansion som er en kombineret RAM, Disk Drev og EEPROM løsning til Vic-20 expansion port. I samme stil finder man Mega-Cart som tilbyder RAM udvidelse, 180 cartridge spil og 49 disk baserede spil på samme cartridge.
SD2IEC er endnu en mulighed for at kombinerer Internettes mulighed med Vic-20. SD2IEC hardwaren sætter dig i stand til at hente (loade) diskbaserede filer i bl.a. D64 format ind i Vic-20 via et almindeligt SD kort.

Nutidig software 
Navn: Doom
Programmør: Kweepa
Udgivelses dato: 14 December, 2013
Hardware krav: VIC-20 + 35k med disk drev
Beskrivelse: En Vic-20 version af shareware spillet Doom

Nave: Pooyan(20)
Programmør: beamrider (Adrian F)
Udgivelses dato: 15. December, 2013
Hardware krav: VIC-20 + 16K + Joystick
Beskrivelse: En Vic-20 version af det klasiske 80'er arcade spil Pooyan.

Eksterne henvisninger 

Hjemmecomputere
Commodore International
Snake River

Snake River er en flod i den vestlige del af USA. Floden er 1.670 km lang og er den største biflod til floden Columbia. Floden udspringer i Rocky Mountains ved Yellow Stone National Park og løber forbi Grand Teton National Park.

Snake River har sandsynligvis fået sit navn fra de første europæiske opdagelsesrejsende, der fejlfortolkede skiltet fra Shoshone-folket, der identificerede sig på tegnsprog ved at bevæge hånden i en svømmebevægelse, der for disse opdagelsesrejsende syntes at være en "slange". Det betød faktisk, at de boede nær floden med mange fisk.

Snake River er den 13. længste flod i USA.

Galleri

Bifloder 
Snake Rivers bifloder er bl.a. Salmon River, Salt River, Boise River, Grande Ronde River, Salmon Falls Creek

Afvandingsområde 
Snake afvander dele af områder i flere stater i USA. Det er : Wyoming, Utah, Nevada, Oregon, Idaho, Washington

Andre store floder i USA 
Mississippi

Missouri

Rio Grande

Colorado

Red River

Se også 
 Vandløb i USA

Kildehenvisninger

Eksterne henvisninger 

Vandløb i Idaho
Vandløb i Oregon
Vandløb i Washington
Vandløb i Wyoming
Yellowstone National Park
Charlotte Fich

Charlotte Fich (født 26. september 1961) er en dansk skuespillerinde. Hun fik sit gennembrud i DR-tv-serien Rejseholdet (1999-2003).

Hun er uddannet på Skuespillerskolen ved Aarhus Teater i 1989.

DR2 Tema viste 10 juli 2016 TV programmet "Charlotte Fich - tilbage til Dragør".

Privat 
Fich har siden 2000 været gift med filminstruktøren Per Fly.
Sammen har de sønnerne: Anton Fly Fich og Aksel Fly Fich

Filmografi

Film 
 Kalder Katrine (1993)	 
 Det store flip (1997)	 
 Deadline (1997)
 Pas på mor (1999)	 
 Se dagens lys (2003) 
 Som man behager (2003)	 
 Kinamand (2005) 
 Drabet (2005)	 
 Kærlighed på film (2007)
 To Verdener (2008) 
 Original (2008)
 Vanvittig forelsket (2009) 
 Headhunter (2009) 
 Over gaden under vandet (2009)
 Hold om mig (2010)
 Alle for én (2011)
 Fuglejagten (2012)
 En plads i solen (2012) 
 En chance til (2015)
 Mennesker bliver spist (2015)

Tv-serier 
 Jul i Juleland (1993)
 TAXA (1997)	 
 Rejseholdet (2000-2003)	 
 Lærkevej (2010)
 Rita sæson 3 (2015)
 Mercur (2017)
 Huset (2023)

Priser 
 2005 – Bodilprisen for bedste kvindelige birolle i filmen Drabet.
 2005 – Robert for årets kvindelige birolle i filmen Drabet.
 2007 – Zulu Award for bedste kvindelige birolle i filmen Kærlighed på film.
 2008 – Bodilprisen for bedste kvindelige birolle Kærlighed på film.

Eksterne henvisninger 
 

Skuespillere fra Danmark
Bodilprisen for bedste kvindelige birolle
Robertprisen for årets kvindelige birolle
Personer i Kraks Blå Bog
Smolensk

Smolensk ( [smʌˈlʲensk], ) er en by i det vestlige Rusland, administrativt center i Smolensk oblast med  indbyggere.

Etymologi 

Navnet er enten afledt af navnet på floden Smolnij (oprindelsen af flodens navn er mindre klart) eller det gamle slaviske ord "смоль" (smol) for sort jord, som kan have farvet vandet i Smolnij. Et alternativ kan være det russiske ord "смола" (smola), som betyder harpiks, tjære eller beg. Fyrretræer vokser i området, og byen var engang centrum for forarbejdning af og handel med harpiks. Den byzantinske kejser Konstantin VII (905-959) benyttede navnet Μιλινισκα ().

Geografi 
Smolensk ligger ved bredden af floden Dnepr 378 km (ad landevejen 410 km) syd-vest for Moskva. Byen er adminstrativt center for provinsen Smolensk oblast. Byen har en gunstig geografisk placering på ruterne fra Moskva til Hviderusland, Baltikum samt landene i Central- og Vesteuropa.

Klima 
Smolensk har tempereret fastlandsklima med januartemperatur på – 7,5 °C og julitemperatur på + 18 °C. Nedbøren er på 761 mm pr. år.

Historie 

Byen er blandt Ruslands ældste og nævnes første gang i . Gennem tiderne er byen er blevet angrebet adskillige gange af  Polske og litauiske hære, senest i 1654 og Napoleons hær i 1812. Byen blev stærkt ødelagt under kampene mod tyskerne under Anden Verdenskrig.

Erhverv 
Smolensk ligger centralt med gode jernbaneforbindelser og flodtrafik til bl.a. Sortehavet. De største handelsvarer er landbrugsprodukter, maskiner, metaller, møller, fødevarer og tekstiler – herunder hørlinned. Ruslands største væveri er her.

Kultur og seværdigheder 
I Smolensk findes højere læreanstalter og kunstmuseer.

Fæstningsmuren fra 1596, Peter Paul Kirken fra 1100-tallet og Opstandelseskatedralen fra 1677.

Nær Smolensk findes kunstnerkolonien Talashkino med den berømte Helligånds Kirke.

Kendte personer fra Smolensk 

Komponisten Mikhail Glinka er født ved Smolensk, og hvert år fra 1. til 10. juni afholdes Glinka musikfestivalen.

Matematikeren Andrej Nikolajevitj Tikhonov og barytonen Eduard Khil er fra Smolensk.

Galleri

Venskabsbyer 

Desuden er Smolensk medlem af det kulturelle samarbejde, "det nye Hansaforbund", "Städtebund DIE HANSE".

Referencer

Eksterne henvisninger
Słupsk

Słupsk (tysk. Stolp) er en polsk by med omkring 100.000 indbyggere. Byen ligger i det nordlige Polen (i Pomorskie voivodskab) ca. 20 km fra Østersøen.

En ravbjørn blev i 1887 fundet nær byen. Bjørnen endte efter anden verdenskrig i Stralsund, men er nu på museum i Szczecin.

Venskabsbyer 
Słupsk har flere venskabsbyer:
  Carlisle, England/Storbritannien (siden 1987)
  Vantaa, Finland (siden 1987)
  Flensborg, Tyskland (siden 1988)
  Arkhangelsk, Rusland (siden 1989)
  Bari, Italien (siden 1989)
  Buchara, Usbekistan (siden 1994)
  Vordingborg, Danmark (siden 1994)
  Cartaxo, Portugal (siden 2007)
  Ustka, Polen (siden 2007)
  Grodno, Hviderusland (siden 2010)

Se også 
 Union of the Baltic Cities

Eksterne henvisninger 

 Słupsk-Internet

Byer i Polen
Tidligere tyske byer
Hanse
Isle of Skye

Isle of Skye eller Skye er den største og nordligste ø i øgruppen Indre Hebrider, der ligger ved Skotlands vestkyst. Øen har et areal på ca. 1.665 km² med flotte bjerge og naturscenerier og et relativt vindblæst klima. I 2001 var øen beboet af 9.232 indbyggere, hvortil kommer et væsentligt antal turister i sommermånederne. De vigtigste indtægtskilder er turisme, landbrug, destillering og whiskyfremstilling, bryggeridrift samt håndværk og håndarbejde. Skye er velkendt for sine bjergtagende naturscenerier og underfulde former for wildlife, ikke mindst sine ørne, hjorte og oddere. Blandt de mange whisky-destillerier er Skye ikke mindst kendt for sine røgede whiskies.

Eksterne henvisninger 

 The Skye Guide 
 Isle of Skye Walks

Hebriderne
Sittwe

Sittwe er en by i Burma (Myanmar). Den har ca. 181.000 indbyggere. Byen blev grundlagt i 1826.

Byer i Burma
Amaliehaven

Amaliehaven mellem Amalienborg og havnen i København indviedes 10. maj 1983 og er dermed én af Danmarks yngste parker. Haven er tegnet af den belgiske arkitekt Jean Delogne og er en gave til det danske folk fra A.P. Møller og Hustru Chastine Mc-Kinney Møllers Fond til almene Formaal. Haven er meget moderne og stringent og danner dermed en kontrast til Frederiksstaden, som den er en del af.

Det forårsagede stor debat og kritik, da parken blev anlagt. 

Et stort springvand i midten af haven er placeret i Frederiksgades akse, Amalienborgaksen, der binder hele området sammen. I hver ende af parken er der placeret et vandfald, og en stor sort sol stiger op over "horisonten".

De fire bronzesøjler er skabt af den italienske billedhugger Arnaldo Pomodoro, I haven gror der japanske kirsebærtræer, blomstrende medio april.

Tidligere lå her Larsens Plads, hvorfra danskere udvandrede til Amerika. Ud for Amaliehaven har i juni 2010 ligget Skat (yacht), Rising Sun (yacht) og Octopus (yacht).

Eksterne henvisninger

Amaliehaven  Styrelsen for Slotte og Kulturejendomme
Amaliehaven city-map 
Københavnske seværdigheder
Frederiksstaden
Parker i København
Etableret i 1983
Erna Hamilton

Erna Hamilton Hermansen født Erna Simonsen (2. oktober 1900 i København – 29. juli 1996 sammesteds) var grevinde og kaldte sig minister. Hun var legatstifter.

Hamilton var datter af byggematadoren Harald Simonsen og voksede op i Lille Amalienborg på Dag Hammarskjölds Allé på Østerbro. Hun blev gift fire gange. Fra sin første mand, James Douglas Hamilton, som hun ægtede 1919, fik hun efternavnet og grevindetitlen; hendes tredje mand blev kort før sin død udnævnt til minister for Den Dominikanske Republik, og Erna Hamilton ønskede at overtage hvervet. Hun blev aldrig akkrediteret, men kaldte sig ikke desto mindre minister.

Efter sin eneste søns, Ulph Hamiltons (1920 - 1965), død stiftede hun Minister Erna Hamiltons Legat for Videnskab og Kunst. Hun boede i mange år ved Strandvejen på Østerbro. 

Erna Hamilton var en af de sidste af Københavns "store damer" og hovedpersonen i Per Wennicks DR-dokumentarfilm fra 1996, Grevinden på tredje, og blev landskendt. Hun havde et årelangt venskab med fotografen Varvara Hasselbalch, der medvirkede i programmet. 

Erna Hamilton var trods sin rigdom meget påpasselig. Nogle tæt på hende kaldte hende nærig. Hun var klar over, at pengene var arv, som man ikke bare brugte af; pengene havde hun jo ikke selv tjent. Hun beskrev sig selv som påholdende med sine penge i dokumentaren.  

Hun kunne flere sprog  som fransk og italiensk og var en værdsat værtinde i det diplomatiske korps. Hendes mangeårige ven, sagfører Preben Egemar, og viceværten Dalmark medvirkede også i dokumentaren, der blev sendt første gang 16. oktober 1996 og er genudsendt flere gange.

Bibliografi 
Erna Hamilton bidrog med afsnit til følgende udgivelser:
 En lille rødhåret pige – glimt fra et københavnerliv (i Strenge kår – gyldne år. Danske hjem 1900-1920, 1979)
 Volmer set fra tilskuerpladsen (i Volmer – som vi kendte ham 1982)
 Så glad var jeg for min mor (i Kære mor – kendte danskere skriver om deres mor, 1998)

Eksterne henvisninger 
 Dansk Kvindebigrafisk Leksikons biografi af Erna Hamilton 
 Tv-dokumentaren Grevinden på tredje kan ses på dr.dk/Bonanza 
 
 

Personer fra Østerbro
Faglitterære forfattere fra Danmark
Legatstiftere fra Danmark
Filantroper fra Danmark
Danskere i 1900-tallet
Personer i Dansk Kvindebiografisk Leksikon
Dansksprogede forfattere fra Danmark
Susan Sontag

Susan Sontag (født Rosenblatt )(16. januar 1933 i New York, New York, USA – 28. december 2004) var amerikansk essayist, forfatter, venstreorienteret intellektuel og aktivist.

Biografi 
Susan Sontags far Jack Rosenblatt drev en pelshandel i Kina, hvor han døde af tuberkulose, da Sontag var fem år gammel. Syv år senere giftede hendes mor Mildred Jacobson sig med Nathan Sontag. Både Susan og hendes hendes søster Judtih tog deres stedfars efternavn på trods af, at han aldrig formelt adopterede dem. Sontag voksede op i Tucson og Los Angeles og tog eksamen fra North Hollywood High School, da hun var femten. Hun påbeyndte studier ved Berkeley universitetet men skiftede sidenhen til University of Chicago, hvor hun læste litteraturvidenskab og filosofi. Sontag tog derefter en magistergrad i filosofi på Harvard og begyndte efterfølgende at forske i filosofi. I Chicago mødte Sontag Philip Rieff, som hun giftede sig med efter kun ti dages bekendskab. Sammen fik de sønnen David Rieff, som senere blev hendes forlægger. Sontag modtog University Women's Association stipendium for studieåret 1957-58 ved Sct. Anns College i Oxford, hvor hun fulgte forelæsninger sammen med Iris Murdoch, J. L. Austin, Alfred Jules Ayer og Stuart Hampshire. I forbindelse med at Sontag i 1989 skulle fotograferes til et bogomslag, mødte hun den anerkendte fotograf Annie Leibovitz. De indledte et forhold, der varede frem til Sontags død, og fik en datter sammen. Sontag døde af kræft i 2004 i New York 71 år gammel og er begravet på Montparnasse kirkegård i Paris.

Værker

Udvalgte bøger 
 Manden der elskede vulkaner (1992)
 I Amerika (2000)

Romanforfattere fra USA
Essayister fra USA
Aktivister fra USA
Modtagere af Nordstjerneordenen
Personer døde af kræft
Taipei 101

Taipei 101 er en 106-etager høj bygning i Taipei, Taiwan. Bygningen har 101 etager over jorden, deraf navnet, og 5 underjordiske etager. Bygningen er 508 m høj og var verdens højeste fra 2004-2009 – hvor den blev overgået af Burj Khalifa i Dubai. Fraregner man begge bygningers antenner er Taipei 101 højest. 

Taipei 101 er på mange måder den mest teknologisk avancerede skyskraber i verden. Bygningen indeholder verdens to hurtigste elevatorer, der har en tophastighed på 63 km/t og kan bringe folk fra stuen til 89. etage på blot 39 sekunder. Der er ligeledes blevet brugt megen teknisk kunnen for at sikre tårnet mod de mange jordskælv og tyfoner i regionen.

Bygningen blev indviet 31. december 2004 efter seks års byggeri.

Eksterne henvisninger 

 Taipei 101 Info 
 Burj Dubai – 800m

Skyskrabere
Taipei
Sneppefugle

Sneppefugle (Scolopacidae) er en familie af fugle. De inddeles i omkring 20 slægter.

Sneppefuglene har langt næb og lange ben. Næbbet er meget følsomt i spidsen. På den måde kan fuglene mærke byttedyrene, selv om de ikke direkte berører dem. De lange ben gør dem bedre i stand til at bevæge sig i lavt vand og mudder end andre vadefugle.

Klassifikation 
Nedenfor er vist sneppefuglenes inddeling i de fem underfamilier og 16 slægter, der er repræsenteret i Danmark. I følge nogle forskere bør den store slægt Calidris deles op, så den kun består af islandsk ryle (Calidris canutus) og et par andre arter, mens resten, sammen med prærieløber (Tryngites subruficollis), flyttes til slægten Ereunetes . Ved hver slægt er vist et eksempel på en art.

 Underfamilie Limosinae
 Limosa - stor kobbersneppe
 Underfamilie Numeniinae
 Bartramia - bartramsklire
 Numenius - småspove
 Underfamilie Arenariinae
 Arenaria - stenvender
 Philomachus - brushane
 Calidris - almindelig ryle
 Tryngites - prærieløber
 Limicola - kærløber
 Underfamilie Tringinae
 Xenus - terekklire
 Tringa - rødben
 Actitis - mudderklire
 Phalaropus - thorshane
 Underfamilie Scolopacinae
 Lymnocryptes - enkeltbekkasin
 Limnodromus - langnæbbet sneppeklire
 Scolopax - skovsneppe
 Gallinago - dobbeltbekkasin

Noter

Eksterne henvisninger 
 DK listen fra www.netfugl.dk  Fuglearter truffet i Danmark

Mågevadefugle
Vold (flertydig)

Ordet vold har flere betydninger eller specialiseringer:

 Vold – en handlingstype
 Voldanlæg – en fysisk konstruktion
 Vold (nordisk mytologi)
Fibonacci

Wikipedia har flere artikler om Fibonacci
 Leonardo da Pisa - italiensk matematiker, og kendt som Fibonacci
 Fibonacci-tallene - talfølge beskrevet af Leonardo da Pisa
Engelske regenter

Dette er en liste over engelske regenter. Den omfatter ikke regenter af den moderne stat Storbritannien og Nordirland, der først opstod med vedtagelsen af Acts of Union i 1707. Denne liste omfatter kun monarker af det nu hedengangne Kongeriget England samt disse monarkers institutionelle forgængere, kongerne af Wessex, som var de første til at betegne sig selv "konger af England."

En liste over britiske regenter kan findes her.

Huset Wessex (871-1013)

Huset Danmark (1013-1014)

Huset Wessex (genetableret, 1. gang, 1014-1016)

Huset Danmark (genetableret, 1016-1042)

Huset Wessex (genetableret, 2. gang, 1042-1066)

Huset Godwin (1066)

Huset Normandiet (1066-1135)

Huset Blois (1135-1154) 

Omdiskuteret

Huset Plantagenet (1154-1399)

Huset Lancaster (1399-1461)

Huset York (1461-1470)

Huset Lancaster (genetableret, 1470-1471)

Huset York (genetableret, 1471-1485)

Huset Tudor (1485-1603) 

Omdiskuteret

Huset Stuart (1603-1649)

Interregnum (1653 -1659)

Huset Stuart (genetableret, 1660-1707)

Se også 

 Skotlands regenter
 Kongerække (Storbritannien)
 Engelske, skotske og britiske regenter (stamtræ)

Referencer 

 
Lister over regenter
Skønhedskonkurrence

En skønhedskonkurrence er en konkurrence, der har til formål at udvælge den smukkeste deltager. Skønhedskonkurrencer er ofte årligt tilbagevendende.

De fleste skønhedskonkurrencer er for kvinder, men ud over kønsspecifikke konkurrencer, findes der også tematiske skønhedskonkurrencer, bl.a. for homoseksuelle.

Under prøvesprængningerne af atombomber i Nevada i 1950'erne bidrog sprængningerne til at trække turister til Las Vegas, og der blev valgt en Miss Atomic.

Internationalt dominerer skønhedskonkurrencerne Miss World, Miss Universe, Miss International, Miss Supranational, Miss Grand International og Miss Earth.

Noter
Buk

Buk kan henvise til

 Buk (hilseform), en hilseform
 Buk (redskab), en konstruktion, der anvendes til at understøtte noget
 Buk (gymnastikredskab), et gymnastikredskab
 Buk, en han hos får, geder og råvildt
 Buk, kuskens sæde på en hestevogn
 Buk, er sovjetisk/russisk missilsystem, bl.a. Buk M1
Korinth

Korinth (græsk: Κόρινθος – Korinthos) er en by i Grækenland på den nordøstligste del af halvøen Peloponnes nær Korinthtangen.

Den moderne by har 36.355 indbyggere (2001).

På grund af sin strategiske placering ved Korinthtangen blev Korinth tidligt en af Middelhavets vigtigste handelsbyer, hvor de handelsmænd, der ville undgå den farlige færd syd om Peloponnes, lod deres varer omskibe. (I det 19. århundrede gravede man en kanal igennem tangen – Korinthkanalen.)

Korinth var i oldtiden centrum for forskellige former for industri som skibsbygning og keramikproduktion (det sidste især ca. 650 f.Kr. – 550 f.Kr.). Byen var berygtet for et blomstrende prostitutionsliv.

I det 8. og 7. århundrede anlagde Korinth en stribe af kolonier i Middelhavsområdet, især på Sicilien og i Syditalien. Den vigtigste er Syrakus.

Den romerske feltherre Lucius Mummius tilintetgjorde byen i 146 f.Kr., men den blev gengrundlagt af Cæsar i 44 f.Kr. som en romersk koloni.

Apostlen Paulus skriver to af sine breve til den tidlige kristne menighed i Korinth.

Byen er i mytologien hjemsted for Bellerofon og Sisyfos, og det er også i Korinth, at Medea dræber sine børn.

Internationale relationer

Venskabsbyer 
Korinth har følgende venskabsbyer:
  Siracusa, Sicilien
  Jagodina, Serbien
  Abilene, Texas, USA

Referencer 

Byer på Peloponnes
Bibelske steder
Argos (kæmpe)

Argos eller Argus Panoptes var i græsk mytologi et uhyre, som havde hundrede øjne. Det blev dræbt af Hermes, mens det bevogtede Io for Hera.

Græsk mytologi
Io (græsk mytologi)

Io var præstinde og en af Zeus' mange elskerinder. Han forvandlede hende til en kvie for at skjule sin utroskab for sin kone Hera. De Joniske Øer er opkaldt efter Io. Som kvie flygtede hun fra Lilleasien efter et bremsestik, og passerede De Joniske Øer på svømmeturen mod Egypten, hvor hun fødte sønnen Epafos.

Zeus forvandlede sig til en tyr og svømmede derfra med deres afkom, Europa, til verdensdelen, som har fået navn efter hende.

Referencer

Eksterne henvisninger 

Personer i græsk mytologi
Io

Io kan henvise til flere artikler:
Io (græsk mytologi)
Io (måne)
IO Interactive (firma)
Se eventuelt også
I/O – i datalogisk, en forkortelse for input/output
.io (Topniveau-domæne)
Mason-Dixon line

The Mason–Dixon line var oprindeligt grænsen mellem områderne Pennsylvania og Maryland.

Maryland tilhørte George Calvert (Lord Baltimore) og dennes efterkommere siden 1632 og var en gave fra kong Karl 1. af England. Pennsylvania tilhørte William Penn og dennes efterkommere siden 1682 og var en gave fra Karl 2. Desværre havde de to konger ikke været specielt præcise i beskrivelsen af grænserne, da de gav landområderne til de respektive familier, og dette havde nu givet anledning til stridigheder, som familierne indbragte for det engelske retsvæsen.

Retten fastlagde at grænsen skulle gå 40 miles syd for Philadelphia, og i 1763 blev englænderne Charles Mason og Jeremiah Dixon sendt ud for at opmåle grænsen mellem de to områder, senere stater, Pennsylvania og Maryland. Mason var astronom, og Dixon var en kendt landmåler. Undersøgelserne og opmålingerne blev tilendebragt i 1767. Thomas Pynchons store roman Mason & Dixon (1997) (da. 2002) beskriver med udtalt kunstnerisk frihed og humor bl.a. deres arbejde med at fastlægge linjen.

I 1820 ved det såkaldte Missouri-kompromis blev Mason-Dixon line fastlagt som en del af grænsen mellem slavestaterne mod syd, og de frie stater mod nord. Det fik den konsekvens, at udtrykket Mason-Dixon line simpelthen kom til at betyde grænsen mellem nord og syd, selv om det altså oprindeligt kun have været den ca. 380 km lange grænse mellem Pennsylvania og Maryland. Og helt præcis var opdelingen alligevel ikke. Delaware var fx en slavestat ifølge Missouri-kompromisset, men alligevel sluttede denne stat sig til nord, da den amerikanske borgerkrig brød ud.

Referencer og noter 

USA's historie
Landmåling
Antipater

Antipater er navnet på flere forskellige personer:
 Antipater (general) (c. 397–319 f.v.t.)) – makedonsk general
 Antipater fra Sidon (2. århundrede f.v.t) – antik græsk poet og "guide" til verdens syv underværker
 Antipater fra Tarsos (død c. 130 f.v.t.) – stoisk filosof
 Antipater (idumæer) (død 43 f.v.t.) – prokurator over Judæa, Herodes den Stores far